РЕШЕНИЕ НА КОМИСИЯТА
от 1 февруари 2010 година
относно уравняване на сметките на някои разплащателни агенции в Белгия, Германия, Испания, Португалия и Словакия относно разходи, финансирани от Европейския земеделски фонд за развитие на селските райони (ЕЗФРСР) за финансовата 2008 година
(нотифицирано под номер C(2010) 426)
(само текстовете на испански, немски, нидерландски, португалски, словашки и френски език са автентични)
(2010/59/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 33 от него,
след консултации с Комитета по фондовете,
като има предвид, че:
(1)
С Решение 2009/373/ЕО на Комисията (2) са уравнени за финансовата 2008 година сметките на всички разплащателни агенции освен тези на белгийската разплащателна агенция „ALV“, на германските разплащателни агенции „Bayern“, „Brandenburg“, „Niedersachsen“ и „Schleswig-Holstein“, гръцката разплащателна агенция „OPEKEPE“, испанската разплащателна агенция „Galicia“, френската разплащателна агенция „ODARC“, италианската разплащателна агенция „ARBEA“, португалската разплащателна агенция „IFAP“ и словашката разплащателна агенция „APA“.
(2)
След като получи нова информация и след като извърши допълнителни проверки, Комисията вече може да вземе решение относно разходите, финансирани от Европейския земеделски фонд за развитие на селските райони (ЕЗФРСР) относно пълнотата, точността и достоверността на сметките, предадени от белгийската разплащателна агенция „ALV“, германските разплащателни агенции „Brandenburg“, „Niedersachsen“ и „Schleswig-Holstein“, испанската разплащателна агенция „Galicia“, португалската разплащателна агенция „IFAP“ и словашката разплащателна агенция „APA“.
(3)
По силата на член 30, параграф 2 от Регламент (ЕО) № 1290/2005 настоящото решение не засяга решенията, които ще бъдат приети впоследствие от Комисията за изключване от финансиране от страна на Общността на разходи, които не са извършени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
С настоящото решение се уравняват сметките на белгийската разплащателна агенция „ALV“, германските разплащателни агенции „Brandenburg“, „Niedersachsen“ и „Schleswig-Holstein“, испанската разплащателна агенция „Galicia“, португалската разплащателна агенция „IFAP“ и словашката разплащателна агенция „APA“ по отношение на разходите, финансирани от Европейския земеделски фонд за развитие на селските райони (ЕЗФРСР) за финансовата 2008 година.
Средствата, които подлежат на възстановяване от всяка държава-членка или следва да ѝ бъдат изплатени в рамките на всяка програма за развитие на селските райони по силата на настоящото решение, включително тези, които са резултат от прилагането на член 33, параграф 8 от Регламент (ЕО) № 1290/2005, са посочени в приложението.
Член 2
Адресати на настоящото решение са Кралство Белгия, Федерална република Германия, Кралство Испания, Португалската република и Словашката република.
Съставено в Брюксел на 1 февруари 2010 година.